title: Directiva 2004/58/CE a Comisiei din 23 aprilie 2004 de modificare a Directivei 91/414/CEE a Consiliului privind includerea alfa-cipermetrin, benalaxil, bromoxinil, desmedifam, ioxinil și fenmedifam ca substanțe activeText cu relevanță pentru SEE.

text:
Anunţ juridic important

|

32004L0058

Official Journal L 120 , 24/04/2004 P. 0026 - 0029 Ediţie specială în limba cehă Chapter 3 Volume 43 P. 449  - 452 Ediţie specială în limba estonă Chapter 3 Volume 43 P. 449  - 452 Ediţie specială în limba maghiară Chapter 3 Volume 43 P. 449  - 452 Ediţie specială în limba lituaniană Chapter 3 Volume 43 P. 449  - 452 Ediţie specială în limba letonă Chapter 3 Volume 43 P. 449  - 452 Ediţie specială în limba malteză Chapter 3 Volume 43 P. 449  - 452 Ediţie specială în limba polonă Chapter 3 Volume 43 P. 449  - 452 Ediţie specială în limba slovacă Chapter 3 Volume 43 P. 449  - 452 Ediţie specială în limba slovenă Chapter 3 Volume 43 P. 449  - 452

		20040423Directiva 2004/58/CE a Comisieidin 23 aprilie 2004de modificare a Directivei 91/414/CEE a Consiliului privind includerea alfa-cipermetrin, benalaxil, bromoxinil, desmedifam, ioxinil și fenmedifam ca substanțe active(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1] și, în special, articolul 6 alineatul (1),întrucât:(1) Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape din programul de lucru menționat la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare [2] stabilește o listă de substanțe active ce urmează să fie analizate, în vederea unei posibile includeri a acestora în anexa I la Directiva 91/414/CEE. Lista respectivă conține alfa-cipermetrin, benalaxil, bromoxinil, desmedifam, ioxinil și fenmedifam.(2) Pentru substanțele active menționate, s-au evaluat efectele asupra sănătății umane și asupra mediului în conformitate cu dispozițiile stabilite în Regulamentul (CEE) nr. 3600/92 pentru o serie de utilizări propuse de autorii notificărilor. Prin Regulamentul (CE) nr. 933/94 al Comisei din 27 aprilie 1994 de stabilire a substanțelor active din produsele fitosanitare și de desemnare a statului membru raportor pentru punerea în aplicare a Regulamentului (CEE) nr. 3600/92 al Comisiei [3] au fost desemnate statele membre raportoare prezentate în continuare care, la rândul lor, au prezentat Comisiei rapoarte de evaluare și recomandări corespunzătoare în conformitate cu dispozițiile articolului 7 alineatul (1) litera (c) din Regulamentul (CEE) nr. 3600/92. Pentru alfa-cipermetrin, statul membru raportor a fost Belgia și toate informațiile relevante au fost prezentate la 16 septembrie 1999. Pentru benalaxil, statul membru raportor a fost Portugalia și toate informațiile relevante au fost prezentate la 27 aprilie 2000. Pentru bromoxinil, statul membru raportor a fost Franța și toate informațiile relevante au fost prezentate la 16 martie 2000. Pentru desmedifam, statul membru raportor a fost Finlanda și toate informațiile relevante au fost prezentate la 8 mai 2000. Pentru ioxinil, statul membru raportor a fost Franța și toate informațiile relevante au fost prezentate la 16 martie 2000. Pentru fenmedifam, statul membru raportor a fost Finlanda și toate informațiile relevante au fost prezentate la 5 ianuarie 2000.(3) Statele membre și Comisia au revizuit rapoartele de evaluare menționate în cadrul Comitetului permanent pentru lanțul alimentar și sănătatea animală.(4) Analizele tuturor substanțelor active au fost finalizate la 13 februarie 2004 sub forma rapoartelor Comisiei de revizuire a substanțelor: alfa-cipermetrin, benalaxil, bromoxinil, desmedifam, ioxinil și fenmedifam.(5) Analizele substanțelor alfa-cipermetrin, benalaxil, bromoxinil, desmedifam, ioxinil și fenmedifam nu au evidențiat întrebări sau preocupări care să fi necesitat consultarea Comitetului științific pentru plante.(6) Din diferitele analize a rezultat că produsele fitosanitare care conțin substanțele alfa-cipermetrin, benalaxil, bromoxinil, desmedifam, ioxinil și fenmedifam ar putea satisface, în general, cerințele stabilite la articolul 5 alineatul (1) literele (a) și (b) din Directiva 91/414/CEE, în special cu privire la utilizările care au fost analizate și detaliate în raportul de examinare al Comisiei. Prin urmare, se cuvine ca substanțele active să fie incluse în anexa I pentru a asigura acordarea, în toate statele membre, a autorizațiilor pentru produsele fitosanitare care conțin substanțele active respective în conformitate cu dispozițiile directivei menționate.(7) Înaintea includerii unei substanțe active în anexa I, ar trebui să se acorde un termen rezonabil pentru a permite statelor membre și părților interesate să se pregătească pentru îndeplinirea cerințelor care vor rezulta în urma includerii.(8) După includere, ar trebui să se acorde statelor membre un termen rezonabil pentru a pune în aplicare dispozițiile Directivei 91/414/CEE cu privire la produsele fitosanitare care conțin alfa-cipermetrin, benalaxil, bromoxinil, desmedifam, ioxinil sau fenmedifam și, în special, pentru a revizui autorizațiile existente astfel încât să asigure îndeplinirea condițiilor cu privire la aceste substanțe active, stabilite în anexa la Directiva 91/414/CEE. Din motive de eficiență și având în vedere termenele limită scurte, se cuvine ca statul membru raportor să coordoneze aceste revizuiri între statele membre. Ar trebui să se prevadă un termen mai lung pentru prezentarea și evaluarea dosarului complet pentru fiecare produs fitosanitar în conformitate cu principiile uniforme stabilite în Directiva 91/414/CEE.(9) Prin urmare, este necesar ca Directiva 91/414/CEE să fie modificată.(10) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2Statele membre adoptă și publică actele cu putere de lege și actele administrative necesare pentru a se conforma prezentei directive până la 31 august 2005. Statele membre comunică de îndată Comisiei textele acestor dispoziții și un tabel de corespondență între aceste dispoziții și prezenta directivă.Statele membre aplică aceste dispoziții de la 1 septembrie 2005.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3(1) Statele membre reexaminează autorizația acordată pentru fiecare produs fitosanitar care conține alfa-cipermetrin, benalaxil, bromoxinil, desmedifam, ioxinil și fenmedifam pentru a se asigura că sunt îndeplinite condițiile privind aceste substanțe active prevăzute în anexa I la Directiva 91/414/CEE. După caz și până la 31 august 2005, statele membre modifică sau retrag autorizațiile.Statul membru raportor respectiv organizează cooperarea între statele membre pentru efectuarea acestei examinări.(2) Pentru fiecare produs fitosanitar autorizat care conține alfa-cipermetrin, benalaxil, bromoxinil, desmedifam, ioxinil și fenmedifam, fie ca unică substanță activă, fie asociat cu una dintre mai multe substanțe active din totalitatea celor enumerate în lista din anexa I la Directiva 91/414/CEE, statele membre reevaluează produsul până la 28 februarie 2005 în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la aceeași directivă. În funcție de rezultatele evaluării, statele membre hotărăsc dacă produsul îndeplinește condițiile stabilite la articolul 4 alineatul (1) literele (b), (c) (d) și (e) din Directiva 91/414/CEE.După constatarea respectării acestor condiții, statele membre:(a) în cazul unui produs care conține alfa-cipermetrin, benalaxil, bromoxinil, desmedifam, ioxinil sau fenmedifam ca substanță activă unică, modifică sau retrag autorizația, după caz, până la 28 februarie 2009 sau(b) în cazul unui produs care conține alfa-cipermetrin, benalaxil, bromoxinil, desmedifam, ioxinil sau fenmedifam asociat cu una dintre mai multe substanțe active, modifică sau retrag autorizația, după caz, până la 28 februarie 2009 sau până la data fixată pentru această modificare sau retragere în directiva sau directivele respective prin care substanța sau substanțele respective se adaugă în anexa I la Directiva 91/414/CEE, în cazul în care această dată este posterioară.Articolul 4Prezenta directivă intră în vigoare la 1 martie 2005.Articolul 5Prezenta directivă se adresează statelor membre.Adoptată la Bruxelles, 23 aprilie 2004.Pentru ComisieDavid ByrneMembru al Comisiei[1] JO L 230, 19.8.1991, p. 1. Directivă, astfel cum a fost modificată ultima dată prin Directiva 2004/60/CE a Comisiei (JO L 120, 24.4.2004, p. 39).[2] JO L 366, 15.12.1992, p. 10. Regulament, astfel cum a fost modificat ultima dată prin Regulamentul (CE) nr. 2266/2000 (JO L 259, 13.10.2000, p. 10).[3] JO L 107, 28.4.1994, p. 8. Regulament, astfel cum a fost modificat ultima dată prin Regulamentul (CE) nr. 2230/95 (JO L 225, 22.9.1995, p. 1).--------------------------------------------------20040423ANEXĂÎn anexa I la Directiva 91/414/CEE, la sfârșitul tabelului, se adaugă următoarelesubstanțe:Nr. | Denumire comună, numere de identificare | Denumire IUPAC | Puritatea [1] | Intrarea în vigoare | Expirarea includerii în listă | Dispoziții specifice |"84 | alfa-cipermetrin Nr. CAS 67375-30-8 Nr. CIPAC | Racemat care conține (S)-α-ciano-3 fenoxibenzil –(1R)-cis-3-(2,2-diclorovinil)-2,2-dimetilciclopropan carboxilatși(R)-α-ciano-3 fenoxibenzil –(1S)-cis-3-(2,2-diclorovinil)-2,2-dimetilciclopropan carboxilat(= pereche de doi izomeri cis ai cipermetrinului) | 930 g/kg CIS-2 | 1 martie 2005 | 28 februarie 2015 | Se pot autoriza numai utilizările în calitate de insecticid. Pentru punerea în aplicare a principiilor uniforme din anexa VI, se iau în considerare concluziile din raportul de examinare a alfa-cipermetrinului, în special anexele I și II la acesta, finalizat în cadrul Comitetului permanent pentru lanțul alimentar și sănătatea animală la 13 februarie 2004. În această evaluare generală: statele membre trebuie să acorde o atenție deosebită protecției organismelor acvatice, albinelor și artropodelor care nu sunt vizate și trebuie să asigure includerea de măsuri de diminuare a riscurilor în condițiile de autorizare;statele membre trebuie să acorde o atenție deosebită securității utilizatorilor și trebuie să asigure includerea de măsuri de protecție adecvate în condițiile de autorizare. |85 | benalaxil Nr. CAS 71626-11-4 Nr. CIPAC 416 | N-fenilacetil-N-2,6-xilil-DL-alanină | 960 g/kg | 1 martie 2005 | 28 februarie 2015 | Se pot autoriza numai utilizările în calitate de fungicid. Pentru punerea în aplicare a principiilor uniforme din anexa VI, se iau în considerare concluziile din raportul de examinare a benalaxilului, în special anexele I și II la acesta, finalizat în cadrul Comitetului permanent pentru lanțul alimentar și sănătatea animală la 13 februarie 2004. În această evaluare generală, statele membre ar trebui să acorde o atenție deosebită posibilității de contaminare a apei freatice, în cazul în care substanța activă se aplică în regiuni cu sol și/sau condiții climaterice vulnerabile. Condițiile de autorizare ar trebui să includă măsuri de diminuare a riscurilor, după caz. |86 | bromoxinil Nr. CAS 1689-84-5 Nr. CIPAC 87 | 3,5-dibromo-4-hidroxibenzonitril | 970 g/kg | 1 martie 2005 | 28 februarie 2015 | Se pot autoriza numai utilizările în calitate de erbicid. Pentru punerea în aplicare a principiilor uniforme din anexa VI, se iau în considerare concluziile din raportul de examinare a bromoxinilului, în special anexele I și II la acesta, finalizat în cadrul Comitetului permanent pentru lanțul alimentar și sănătatea animală la 13 februarie 2004. În această evaluare generală, statele membre trebuie să acorde o atenție deosebită protecției păsărilor și a mamiferelor sălbatice, în special în cazul în care substanța se aplică iarna și la organismele acvatice. Condițiile de autorizare ar trebui să includă măsuri de diminuare a riscurilor, după caz. |87 | desmedifam Nr. CAS 13684-56-5 Nr. CIPAC 477 | 3'-fenilcarbamoiloxicarbaniliat de etil 3'-fenilcarbamoiloxifenilcarbamat de etil | Min. 970 g/kg | 1 martie 2005 | 28 februarie 2015 | Se pot autoriza numai utilizările în calitate de erbicid. Pentru punerea în aplicare a principiilor uniforme din anexa VI, se iau în considerare concluziile din raportul de examinare a desmedifamului, în special anexele I și II la acesta, finalizat în cadrul Comitetului permanent pentru lanțul alimentar și sănătatea animală la 13 februarie 2004. În această evaluare generală, statele membre ar trebui să acorde o atenție deosebită protecției organismelor acvatice și a râmelor. Ar trebui să se aplice măsuri de diminuare a riscurilor, după caz. |88 | ioxinil Nr. CAS 13684-83-4 Nr. CIPAC 86 | 4-hidroxi-3,5-di-iodobenzonitril | 960 g/kg | 1 martie 2005 | 28 februarie 2015 | Se pot autoriza numai utilizările în calitate de erbicid. Pentru punerea în aplicare a principiilor uniforme din anexa VI, se iau în considerare concluziile din raportul de examinare a ioxinilului, în special anexele I și II la acesta, finalizat în cadrul Comitetului permanent pentru lanțul alimentar și sănătatea animală la 13 februarie 2004. În această evaluare generală, statele membre trebuie să acorde o atenție deosebită protecției păsărilor și a mamiferelor sălbatice, în special în cazul în care substanța se aplică iarna și la organismele acvatice. Condițiile de autorizare ar trebui să includă măsuri de diminuare a riscurilor, după caz. |89 | fenmedifam Nr. CAS 13684-63-4 Nr. CIPAC 77 | 3-(3-metilcarbaniloiloxi)carbanilat de metil 3'-metilcarbanilat de 3-metoxicarbonilaminofenil | Min. 970 g/kg | 1 martie 2005 | 28 februarie 2015 | Se pot autoriza numai utilizările în calitate de erbicid. Pentru punerea în aplicare a principiilor uniforme din anexa VI, se iau în considerare concluziile din raportul de examinare a fenmedifamului, în special anexele I și II la acesta, astfel cum au fost finalizate în cadrul Comitetului permanent pentru lanțul alimentar și sănătatea animală la 13 februarie 2004. În această evaluare generală, statele membre ar trebui să acorde o atenție deosebită protecției organismelor acvatice. Condițiile de autorizare ar trebui să includă măsuri de diminuare a riscurilor, după caz. |[1] Detalii suplimentare cu privire la identitatea și specificașiile substanșelor active sunt furnizate în raportul de examinare."--------------------------------------------------


title: Directiva 2012/3/UE a Comisiei din 9 februarie 2012 de modificare a Directivei 98/8/CE a Parlamentului European și a Consiliului în vederea includerii bendiocarbului ca substanță activă în anexa I la directivă  Text cu relevanță pentru SEE

text:
               10.2.2012

               RO

               Jurnalul Oficial al Uniunii Europene

               L 37/65

         DIRECTIVA 2012/3/UE A COMISIEI
   din 9 februarie 2012
   de modificare a Directivei 98/8/CE a Parlamentului European și a Consiliului în vederea includerii bendiocarbului ca substanță activă în anexa I la directivă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind comercializarea produselor biocide (2) stabilește o listă a substanțelor active care urmează să fie evaluate, în vederea unei posibile includeri a acestora în anexa I, IA sau IB la Directiva 98/8/CE. Lista respectivă cuprinde și bendiocarbul.

               (2)

               În temeiul Regulamentului (CE) nr. 1451/2007, bendiocarbul a fost evaluat în conformitate cu articolul 11 alineatul (2) din Directiva 98/8/CE în vederea utilizării pentru tipul de produs 18, insecticide, acaricide și produse pentru combaterea altor artropode, astfel cum este definit în anexa V la directiva respectivă.

               (3)

               Regatul Unit a fost desemnat stat membru raportor și a transmis Comisiei, la 1 aprilie 2008, raportul autorității competente însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.

               (4)

               Raportul autorității competente a fost analizat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile analizei au fost incluse într-un raport de evaluare, în cadrul Comitetului permanent pentru produse biocide, la 22 septembrie 2011.

               (5)

               În urma evaluărilor efectuate, se poate estima că produsele biocide care sunt utilizate ca insecticide, acaricide sau produse pentru combaterea altor artropode și care conțin bendiocarb ar putea îndeplini cerințele stabilite la articolul 5 din Directiva 98/8/CE. Prin urmare, este oportună includerea bendiocarbului în anexa I la directiva menționată.

               (6)

               Nu toate utilizările potențiale au fost evaluate la nivelul Uniunii. De exemplu, evaluarea privește numai utilizările profesionale și nu include aplicarea directă pe sol sau aplicarea pe alimente, pe hrana pentru animale sau pe suprafețe care urmează să intre în contact cu alimentele sau cu hrana pentru animale. Prin urmare, este oportun ca statele membre să evalueze utilizările sau scenariile de expunere și riscurile pentru grupele de populație și pentru compartimentele de mediu care nu au fost tratate în mod reprezentativ în cadrul evaluării riscurilor la nivelul Uniunii și, în momentul acordării autorizațiilor pentru produse, să se asigure că se iau măsuri corespunzătoare sau că se impun condiții specifice în vederea reducerii până la un nivel acceptabil a riscurilor identificate.

               (7)

               Având în vedere riscurile la adresa mediului acvatic identificate în cazurile de curățare prin spălare a suprafețelor tratate, proces care generează un anumit nivel de emisii în apele de suprafață, este oportun să se impună ca produsele să nu fie autorizate pentru utilizări pe suprafețe susceptibile de a fi supuse frecvent curățirii prin spălare, altele decât repararea crăpăturilor sau îndepărtarea petelor, cu excepția prezentării de date care demonstrează că produsul respectă cerințele de la articolul 5 din Directiva 98/8/CE și din anexa VI la aceasta, dacă este necesar prin adoptarea unor măsuri corespunzătoare de atenuare a riscurilor.

               (8)

               Având în vedere riscurile la adresa sănătății umane identificate, este oportun să se impună ca produsele autorizate pentru utilizare industrială sau profesională să fie folosite cu echipamente individuale de protecție adecvate, cu excepția cazului în care în cererea pentru obținerea autorizației pentru produse se dovedește că riscurile pentru utilizatorii industriali sau profesioniști pot fi reduse până la un nivel acceptabil prin alte mijloace.

               (9)

               Având în vedere riscurile potențiale pentru albine, este oportun să se impună luarea de măsuri, acolo unde este cazul, pentru a împiedica accesul albinelor culegătoare la cuiburile tratate, prin înlăturarea fagurilor sau prin blocarea intrării în stup.

               (10)

               Dispozițiile prezentei directive trebuie să se aplice simultan în toate statele membre pentru a asigura tratamentul egal al produselor biocide care conțin substanța activă bendiocarb pe piața Uniunii Europene, precum și pentru a facilita funcționarea corespunzătoare a pieței produselor biocide în general.

               (11)

               Trebuie să se prevadă un interval de timp rezonabil înainte de includerea unei substanțe active în anexa I la Directiva 98/8/CE, cu scopul de a permite statelor membre și părților interesate să se pregătească pentru respectarea noilor cerințe și de a garanta că solicitanții care au pregătit dosare pot beneficia pe deplin de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (12)

               După includere, trebuie să se acorde statelor membre un interval de timp rezonabil pentru a pune în aplicare articolul 16 alineatul (3) din Directiva 98/8/CE.

               (13)

               Prin urmare, Directiva 98/8/CE trebuie modificată în consecință.

               (14)

               Măsurile prevăzute de prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 31 ianuarie 2013 cel târziu, actele cu putere de lege și actele administrative necesare pentru a se conforma prezentei directive.
   Statele membre aplică aceste acte începând cu 1 februarie 2014.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre transmit Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 9 februarie 2012.

            Pentru Comisie

            Președintele

         José Manuel BARROSO

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      ANEXĂ
      În anexa I la Directiva 98/8/CE se introduce următoarea rubrică:

                     Nr.

                     Denumirea comună

                     Denumirea IUPAC
                     Numere de identificare

                     Puritatea minimă a substanței active din produsul biocid introdus pe piață

                     Data includerii

                     Termen limită pentru punerea în conformitate cu articolul 16 alineatul (3) [exceptând produsele care conțin mai mult de o substanță activă, pentru care termenul de punere în conformitate cu articolul 16 alineatul (3) este cel prevăzut în ultima decizie de includere cu privire la substanțele active ale acestor produse]

                     Data expirării includerii

                     Tipul de produs

                     Dispoziții specifice (1)

                     „53

                        Bendiocarb

                     2,2-dimetil-1,3-benzodioxol-4-il metilcarbamat
                     Număr CAS: 22781-23-3
                     Nr. CE: 245-216-8

                     970 g/kg

                     1 februarie 2014

                     31 ianuarie 2016

                     31 ianuarie 2024

                     18

                     Evaluarea riscului la nivelul Uniunii nu a vizat toate utilizările potențiale, dar a privit, de exemplu, aplicarea numai de către profesioniști, excluzând contactul cu hrana pentru animale sau alimentele umane și aplicarea directă pe sol. În momentul analizării cererii de autorizare a unui produs în conformitate cu articolul 5 și cu anexa VI, statele membre evaluează, atunci când sunt relevante pentru produsul respectiv, utilizările sau scenariile de expunere și riscurile pentru grupele de populație și compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii.
                     Statele membre se asigură că autorizarea produselor este supusă următoarelor condiții:

                                 Produsele nu sunt autorizate pentru aplicarea de tratamente zonelor susceptibile de a fi curățate frecvent prin spălare, altele decât repararea crăpăturilor sau îndepărtarea petelor, cu excepția cazului în care se aduc informații care dovedesc că produsul îndeplinește cerințele de la articolul 5 și din anexa VI, prin aplicarea de măsuri corespunzătoare de atenuare a riscurilor, dacă este cazul.

                                 Produsele autorizate pentru utilizare industrială sau profesională trebuie să fie folosite cu echipamente individuale de protecție adecvate, cu excepția cazului în care se dovedește în cererea pentru obținerea autorizației pentru produse că riscurile pentru utilizatorii industriali sau profesioniști pot fi reduse până la un nivel acceptabil prin alte mijloace.

                                 În cazurile în care acest lucru este relevant, trebuie luate măsuri pentru a împiedica accesul albinelor culegătoare la cuiburile tratate prin eliminarea fagurilor sau prin blocarea intrării în stup.”

         (1)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm


title: Directiva 2012/16/UE a Comisiei din 10 mai 2012 de modificare a Directivei 98/8/CE a Parlamentului European și a Consiliului în vederea includerii acidului clorhidric ca substanță activă în anexa I la directivă  Text cu relevanță pentru SEE

text:
               11.5.2012

               RO

               Jurnalul Oficial al Uniunii Europene

               L 124/36

         DIRECTIVA 2012/16/UE A COMISIEI
   din 10 mai 2012
   de modificare a Directivei 98/8/CE a Parlamentului European și a Consiliului în vederea includerii acidului clorhidric ca substanță activă în anexa I la directivă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care trebuie evaluate în vederea unei posibile includeri în anexa I, IA sau IB la Directiva 98/8/CE. Această listă include acidul clorhidric.

               (2)

               În temeiul Regulamentului (CE) nr. 1451/2007, acidul clorhidric a fost evaluat în conformitate cu articolul 11 alineatul (2) din Directiva 98/8/CE în vederea utilizării în tipul de produs 2, dezinfectanți utilizați în domeniul privat și în domeniul sănătății publice și alte produse biocide, definit în anexa V la directiva respectivă.

               (3)

               Letonia a fost desemnată ca stat membru raportor și, la 16 octombrie 2009, a transmis Comisiei raportul autorității competente, însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.

               (4)

               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile examinării au fost incluse, în cadrul reuniunii Comitetului permanent pentru produse biocide din 9 decembrie 2011, într-un raport de evaluare.

               (5)

               Din evaluările efectuate reiese că se poate estima că produsele biocide utilizate ca dezinfectanți în domeniul privat și în domeniul sănătății publice, precum și alte produse biocide, în conformitate cu tipul de produs 2 menționat, care conțin acid clorhidric, respectă cerințele prevăzute la articolul 5 din Directiva 98/8/CE. Prin urmare, este oportună includerea acidului clorhidric în anexa I la directiva respectivă.

               (6)

               Nu au fost evaluate la nivelul Uniunii toate utilizările potențiale. Prin urmare, este oportun ca statele membre să evalueze acele utilizări sau scenarii de expunere și acele riscuri pentru grupele de populație și pentru compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii și să se asigure, atunci când acordă autorizații de produs, că se iau măsuri adecvate sau se impun condiții specifice pentru a reduce la niveluri acceptabile riscurile identificate.

               (7)

               Având în vedere corozivitatea substanței, precum și posibilele măsuri identificate în vederea reducerii riscurilor asociate, este oportun să se solicite ca ambalajul să fie proiectat astfel încât expunerea în cursul utilizării neprofesionale să fie minimizată, cu excepția cazului în care se poate demonstra în cererea de autorizare a produsului că riscurile pentru sănătatea umană pot fi reduse la niveluri acceptabile prin alte mijloace.

               (8)

               Dispozițiile prezentei directive trebuie aplicate în mod simultan în toate statele membre, pentru a asigura tratamentul egal pe piața Uniunii al produselor biocide care conțin substanța activă acid clorhidric, precum și pentru a facilita funcționarea corespunzătoare a pieței produselor biocide în general.

               (9)

               Este necesar să se prevadă un interval de timp rezonabil înainte de includerea unei substanțe active în anexa I la Directiva 98/8/CE, pentru a permite statelor membre și părților interesate să se pregătească în vederea respectării noilor cerințe care decurg din această includere și pentru a asigura faptul că solicitanții care au pregătit dosare pot beneficia pe deplin de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (10)

               După includere, este necesar să se acorde statelor membre o perioadă de timp rezonabilă pentru a pune în aplicare articolul 16 alineatul (3) din Directiva 98/8/CE.

               (11)

               Prin urmare, Directiva 98/8/CE trebuie modificată în consecință.

               (12)

               Măsurile prevăzute de prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 30 aprilie 2013 cel târziu, actele cu putere de lege și actele administrative necesare pentru a se conforma prezentei directive.
   Statele membre aplică aceste acte de la 1 mai 2014.
   Atunci când statele membre adoptă actele menționate, acestea trebuie să conțină o trimitere la prezenta directivă, sau să fie însoțite de o astfel de trimitere la momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern adoptate în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 10 mai 2012.

            Pentru Comisie

            Președintele

         José Manuel BARROSO

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      ANEXĂ
      În anexa I la Directiva 98/8/CE se introduce următoarea rubrică:

                     Nr.

                     Denumirea comună

                     Denumirea IUPAC
                     Numere de identificare

                     Puritatea minimă a substanței active din produsul biocid introdus pe piață

                     Data includerii

                     Data limită de punere în conformitate cu articolul 16 alineatul (3) [cu excepția produselor conținând mai mult de o substanță activă, pentru care data limită de punere în conformitate cu articolul 16 alineatul (3) este cea stabilită în ultima decizie de includere privind substanțele active ale acestor produse]

                     Data de expirare a includerii

                     Tipul produsului

                     Dispoziții specifice (1)

                     „56

                     acid clorhidric

                     acid clorhidric
                     Nr. CAS: nu se aplică
                     Nr. CE: 231-595-7

                     999 g/kg

                     1 mai 2014

                     30 aprilie 2016

                     30 aprilie 2024

                     2

                     Atunci când analizează cererea de autorizare a unui produs în conformitate cu articolul 5 și cu anexa VI, statele membre evaluează, dacă sunt relevante pentru produsul respectiv, acele utilizări sau scenarii de expunere și acele riscuri pentru grupele de populație și pentru compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii.
                     Statele membre se asigură că autorizațiile produselor pentru utilizare neprofesională sunt condiționate de modul de proiectare a ambalajului, care trebuie să minimizeze expunerea utilizatorului, cu excepția cazului în care se poate demonstra în cererea de autorizare a produsului că riscurile pentru sănătatea umană pot fi reduse la niveluri acceptabile prin alte mijloace.”

         (1)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm.


title: Directiva 2010/51/UE a Comisiei din 11 august 2010 de modificare a Directivei 98/8/CE a Parlamentului European și a Consiliului în vederea includerii N,N-dietil-m-toluamidei ca substanță activă în anexa I la directivă  Text cu relevanță pentru SEE

text:
               12.8.2010

               RO

               Jurnalul Oficial al Uniunii Europene

               L 211/14

         DIRECTIVA 2010/51/UE A COMISIEI
   din 11 august 2010
   de modificare a Directivei 98/8/CE a Parlamentului European și a Consiliului în vederea includerii N,N-dietil-m-toluamidei ca substanță activă în anexa I la directivă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care urmează a fi evaluate, în vederea unei posibile includeri a acestora în anexa I, IA sau IB la Directiva 98/8/CE. Această listă include N,N-dietil-m-toluamida (denumită în continuare „DEET”).

               (2)

               În temeiul Regulamentului (CE) nr. 1451/2007, DEET a fost evaluată în conformitate cu articolul 11 alineatul (2) din Directiva 98/8/CE în vederea utilizării pentru tipul de produs 19, repelenți și atractanți, astfel cum este definit în anexa V la directiva menționată.

               (3)

               Suedia a fost desemnată stat membru raportor și a prezentat Comisiei, la 30 noiembrie 2007, raportul autorității competente, însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.

               (4)

               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile acestei examinări au fost încorporate într-un raport de evaluare al Comitetului permanent pentru produse biocide din 11 martie 2010.

               (5)

               Din analizele efectuate reiese că produsele biocide utilizate ca repelenți și atractanți și care conțin DEET sunt susceptibile să întrunească cerințele articolului 5 din Directiva 98/8/CE. Prin urmare, este oportun să se introducă DEET în anexa I la directiva respectivă.

               (6)

               În urma concluziilor raportului de evaluare, este necesar să se solicite ca măsurile specifice de reducere a riscurilor să fie aplicate la nivelul autorizării produselor pentru acele produse care conțin DEET și sunt folosite ca repelenți și atractanți. În scopul reducerii la minimum a expunerii primare a oamenilor, etichetele produselor menite a fi aplicate direct pe pielea umană trebuie să conțină instrucțiuni de utilizare, precizând inclusiv cantitatea și frecvența aplicării. În cursul evaluării riscurilor pentru sănătatea umană au fost identificate aspecte problematice, referitoare mai ales la copii. Prin urmare, dacă nu sunt transmise date care să demonstreze că produsul va îndeplini cerințele articolului 5 și ale anexei VI când este folosit în cazul copiilor, produsele care conțin DEET nu trebuie folosite în cazul copiilor cu vârste sub doi ani, iar utilizarea în cazul copiilor cu vârste cuprinse între doi și doisprezece ani trebuie restricționată la situațiile motivate de riscuri pentru sănătatea umană, precum apariția unor focare de boli transmise de insecte. În plus, produsele trebuie să conțină elemente de protecție împotriva ingerării.

               (7)

               Este important ca dispozițiile prezentei directive să fie aplicate simultan în toate statele membre pentru asigurarea unui tratament egal pe piață al produselor biocide care conțin substanța activă DEET, precum și pentru facilitarea funcționării corespunzătoare a pieței produselor biocide în general.

               (8)

               Este necesar să se prevadă un interval de timp rezonabil înainte de includerea unei substanțe active în anexa I, pentru a permite statelor membre și părților interesate să se pregătească în vederea respectării noilor cerințe și pentru a garanta că solicitanții care pregătesc dosare pot beneficia pe deplin de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (9)

               După includere, statelor membre trebuie să li se acorde o perioadă rezonabilă pentru a aplica articolul 16 alineatul (3) din Directiva 98/8/CE.

               (10)

               Prin urmare, Directiva 98/8/CE trebuie modificată în mod corespunzător.

               (11)

               Măsurile prevăzute în prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   Transpunerea
   (1)   Statele membre adoptă și publică, până la 31 iulie 2011 cel târziu, actele cu putere de lege și actele administrative necesare pentru a se conforma prezentei directive.
   Statele membre aplică aceste acte începând cu 1 august 2012.
   Atunci când statele membre adoptă actele menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 11 august 2010.

            Pentru Comisie

            Președintele

         José Manuel BARROSO

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      ANEXĂ
      În anexa I la Directiva 98/8/CE se adaugă următoarea intrare pentru substanța N,N-dietil-m-toluamidă:

                     Nr.

                     Denumirea comună

                     Denumirea IUPAC
                     Numere de identificare

                     Puritatea minimă a substanței active din produsul biocid introdus pe piață

                     Data includerii

                     Data limită de punere în conformitate cu articolul 16 alineatul (3)
                     [exceptând produsele care conțin mai mult de o substanță activă, pentru care termenul limită de punere în conformitate cu articolul 16 alineatul (3) este cel prevăzut în ultima decizie de includere cu privire la substanțele active ale acestor produse]

                     Data de expirare a includerii

                     Tip de produs

                     Dispoziții specifice (1)

                     „35

                     N,N-dietil-m-toluamidă

                     N,N-dietil-m-toluamidă
                     Nr. CE: 205-149-7
                     Nr. CAS: 134-62-3

                     970 g/kg

                     1 august 2012

                     31 iulie 2014

                     31 iulie 2022

                     19

                     Statele membre se asigură că autorizațiile respectă următoarele condiții:

                                 1.

                                 Expunerea primară a oamenilor trebuie redusă la minimum prin luarea în considerare și aplicarea măsurilor corespunzătoare de reducere a riscurilor, inclusiv, dacă este cazul, prin instrucțiuni privind cantitatea de produs și frecvența aplicării produsului pe pielea umană.

                                 2.

                                 Etichetele produselor menite a fi aplicate pe pielea umană, pe păr sau pe îmbrăcăminte trebuie să precizeze că utilizarea produsului este restricționată în cazul copiilor cu vârste cuprinse între doi și doisprezece ani și că produsul nu trebuie folosit în cazul copiilor cu vârste sub doi ani decât dacă se poate demonstra în cererea de autorizare a produsului că produsul va îndeplini cerințele articolului 5 și ale anexei VI în absența unor astfel de măsuri.

                                 3.

                                 Produsele trebuie să conțină elemente de protecție împotriva ingerării.”

         (1)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm


title: Directiva 2004/71/CE a Comisiei din 28 aprilie 2004 de modificare a Directivei 91/414/CEE a Consiliului privind includerea Pseudomonas chlororaphis ca substanță activăText cu relevanță pentru SEE.

text:
Anunţ juridic important

|

32004L0071

Official Journal L 127 , 29/04/2004 P. 0104 - 0106 Ediţie specială în limba cehă Chapter 3 Volume 44 P. 223  - 225 Ediţie specială în limba estonă Chapter 3 Volume 44 P. 223  - 225 Ediţie specială în limba maghiară Chapter 3 Volume 44 P. 223  - 225 Ediţie specială în limba lituaniană Chapter 3 Volume 44 P. 223  - 225 Ediţie specială în limba letonă Chapter 3 Volume 44 P. 223  - 225 Ediţie specială în limba malteză Chapter 3 Volume 44 P. 223  - 225 Ediţie specială în limba polonă Chapter 3 Volume 44 P. 223  - 225 Ediţie specială în limba slovacă Chapter 3 Volume 44 P. 223  - 225 Ediţie specială în limba slovenă Chapter 3 Volume 44 P. 223  - 225

		20040428Directiva 2004/71/CE a Comisieidin 28 aprilie 2004de modificare a Directivei 91/414/CEE a Consiliului privind includerea Pseudomonas chlororaphis ca substanță activă(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1] și, în special, articolul 6 alineatul (1),întrucât:(1) În conformitate cu articolul 6 alineatul (2) din Directiva 91/414/CEE, autoritățile suedeze au primit la 15 decembrie 1994 de la Bio Agri AB, denumit în continuare solicitant, o cerere pentru includerea substanței active Pseudomonas chlororaphis în anexa I la directiva menționată. Prin Decizia 97/248/CE a Comisiei [2] s-a confirmat că dosarul este "complet" în sensul că poate fi considerat, în principiu, că satisface cerințele privind datele și informațiile prevăzute în anexele II și III la Directiva 91/414/CEE.(2) Pentru substanța activă menționată, s-au evaluat efectele asupra sănătății umane și asupra mediului, în conformitate cu dispozițiile din articolul 6 alineatele (2) și (4) din Directiva 91/414/CEE, pentru utilizările propuse de solicitant. Statul membru raportor numit a prezentat Comisiei un proiect de raport de evaluare cu privire la substanța respectivă la 7 aprilie 1998.(3) Statele membre și Comisia au examinat proiectul de raport de evaluare în cadrul Comitetului permanent pentru lanțul alimentar și sănătatea animală. Examinarea a fost finalizată la 30 martie 2004 sub forma raportului Comisiei privind examinarea Pseudomonas chlororaphis.(4) Dosarul și informațiile obținute în urma examinării au fost, de asemenea, prezentate Comitetului științific pentru plante. Comitetului i s-a cerut să furnizeze observații privind (a) conținutul de reziduuri din produsele alimentare și din furaje; (b) expunerea utilizatorilor; (c) posibilitatea, având în vedere eventualitatea unui risc pentru oameni, adoptării unei abordări diferențiate care să includă rezultatele unor dozări repetate în ansamblul de date primare; (d) securitatea toxicologică a metaboliților antibiotici ai substanței active; (e) necesitatea urmăririi stării de sănătate a lucrătorilor și (f) posibilitatea ca Pseudomonas chlororaphis să provoace infecția rănilor sau alte efecte patogene.În avizul său [3], comitetul a ajuns la concluzia că (a) problema reziduurilor a fost tratată în mod corespunzător și nu constituie un motiv de preocupare; (b) expunerea utilizatorilor la preparate care conțin Pseudomonas chlororaphis a fost tratată în mod corespunzător; (c) în cazul special al Pseudomonas chlororaphisși ținând seama de rezultatele studiilor existente, nu sunt necesare dozări repetate pentru evaluarea riscurilor pentru oameni; (d) ar fi necesare studii suplimentare pentru o evaluare mai completă a posibilității de mutagenicitate a metabolitului 2,3-deepoxi-2,3-didehidro-rizoxin (DDR). Cu toate acestea, comitetul a considerat că posibilitatea expunerii persoanelor la DDR, precum și la alți metaboliți antibiotici este atât de redusă încât, chiar și în absența unor informații suplimentare, aceasta nu constituie un motiv de preocupare majoră pentru securitatea consumatorilor și a utilizatorilor; (e) ar fi oportun să se efectueze un studiu bazat pe supravegherea medicală a lucrătorilor în momentul în care agentul menționat este introdus în teren în calitate de pesticid microbian; (f) nu există motive de preocupare pentru securitatea umană în privința infectării rănilor.Recomandările Comitetului științific și informațiile suplimentare furnizate de raportor au fost luate în considerare în timpul examinării ulterioare, precum și la redactarea prezentei directive și a raportului de examinare, unde s-a pus accentul pe necesitatea inițierii fără întârziere a unei monitorizări medicale a utilizatorilor și a lucrătorilor expuși pentru a detecta efectele negative ale substanței, precum și a unor studii de monitorizare având ca scop cuantificarea contaminării cu DDR în condiții de utilizare practică. Examinarea realizată de către Comitetul permanent a condus la concluzia absenței unui risc inacceptabil pentru utilizatori, în cazul în care se aplică măsuri corespunzătoare de diminuare a riscurilor.(5) Diferitele examinări au demonstrat că produsele fitosanitare care conțin Pseudomonas chlororaphis pot îndeplini, în general, cerințele stabilite la articolul 5 alineatul (1) literele (a) și (b) din Directiva 91/414/CEE, având în vedere articolul 5 alineatul (3) din aceeași directivă, în special cu privire la utilizările examinate și detaliate în raportul de examinare al Comisiei. Prin urmare, Pseudomonas chlororaphis ar trebui inclusă în anexa I, pentru a se asigura că autorizațiile pentru produsele fitosanitare care conțin această substanță activă ar putea fi acordate în toate statele membre, în conformitate cu dispozițiile directivei menționate.(6) După includere, ar fi necesar să se acorde un termen rezonabil pentru a permite statelor membre să pună în aplicare dispozițiile Directivei 91/414/CEE cu privire la produsele fitosanitare care conțin Pseudomonas chlororaphis, în special pentru revizuirea autorizațiilor temporare existente și, înainte de expirarea acestora, pentru transformarea acestora în autorizații definitive, pentru modificarea sau retragerea lor în conformitate cu dispozițiile din Directiva 91/414/CEE.(7) În consecință, trebuie modificată Directiva 91/414/CEE.(8) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2(1) Statele membre adoptă și publică actele cu putere de lege și actele administrative necesare pentru a se conforma prezentei directive până la 31 martie 2005. Statele membre comunică de îndată Comisiei textele acestor dispoziții și un tabel de corespondență între aceste dispoziții și prezenta directivă.Statele membre aplică aceste dispoziții de la 1 aprilie 2005.(2) Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3(1) Statele membre reexaminează autorizația acordată pentru fiecare produs fitosanitar care conține Pseudomonas chlororaphis pentru a se asigura de îndeplinirea condițiilor ce se aplică acestei substanțe active, condiții stabilite în anexa I la Directiva 91/414/CEE. După caz, statele membre modifică sau retrag autorizațiile, în conformitate cu dispozițiile din Directiva 91/414/CEE, până la 31 martie 2005.(2) Pentru fiecare produs fitosanitar autorizat care conține Pseudomonas chlororaphis fie ca unică substanță activă, fie ca substanță activă asociată cu alte substanțe active din totalitatea celor incluse în lista din anexa I la Directiva 91/414/CEE până la 30 septembrie 2004, statele membre procedează la reevaluarea produsului pe baza unui dosar care îndeplinește cerințele din anexa III la aceeași directivă. În funcție de rezultatele evaluării, statele membre decid dacă produsul îndeplinește condițiile stabilite la articolul 4 alineatul (1) literele (b), (c) (d) și (e) din Directiva 91/414/CEE.Urmare a hotărârii luate pentru îndeplinirea acestor condiții, statele membre:(a) în cazul produselor care conțin Pseudomonas chlororaphis ca substanță activă unică, după caz, modifică sau retrag autorizația până la 31 martie 2006 sau(b) în cazul produselor care conțin Pseudomonas chlororaphis asociată cu alte substanțe active, modifică sau retrag autorizația, după caz, până la 31 martie 2006 sau până la data fixată pentru această modificare sau retragere în directiva sau directivele respective prin care se adaugă substanța sau substanțele în cauză în anexa I la Directiva 91/414/CEE, indiferent care dintre acestea este cea mai recentă.Articolul 4Prezenta directivă intră în vigoare la 1 octombrie 2004.Articolul 5Prezenta directivă se adresează statelor membre.Adoptată la Bruxelles, 28 aprilie 2004.Pentru ComisieDavid ByrneMembru al Comisiei[1] JO L 230, 19.8.1991, p. 1, astfel cum a fost modificată ultima dată prin Directiva 2004/20/CE a Comisiei (JO L 70, 9.3.2004, p. 32).[2] JO L 98, 15.4.1997, p. 15.[3] Avizul Comitetului științific pentru plante privind unele întrebări ale Comisiei cu privire la evaluarea Pseudomonas chlororaphis în contextul Directivei 91/414/CEE a Consiliului scp/pseudom/002- adoptat final la 20 decembrie 2001.--------------------------------------------------20040428ANEXĂÎn anexa I, următoarea substanță se adaugă următorul rând la sfârșitul tabelului prevăzut la anexa I:Nr. | Denumire comună, numere de identificare | Nume IUPAC | Puritate [1] | Intrarea în vigoare | Expirarea includerii în listă | Dispoziții specifice |"90 | Pseudomonas chlororaphis Sușa: MA 342 Nr. CIPAC 574 | Nu se aplică | Cantitatea de metabolit secundar 2,3-deepoxi-2,3-didehidro-rizoxin (DDR) din fermentat la centrul de preparare a produsului nu trebuie să depășească limita de cuantificare (LOQ de 2 mg/l). | 1 octombrie 2004 | 30 septembrie 2014 | Se pot autoriza numai utilizările în calitate de fungicid în procesul de tratare a semințelor în mașini de tratare închise. La acordarea unei autorizații, se iau în considerare concluziile raportului de examinare a Pseudomonas chlororaphis, în special anexele I și II la acesta, elaborate în cadrul Comitetului permanent pentru lanțul alimentar și sănătatea animală la 30 martie 2004. În cadrul acestei evaluări generale, statele membre ar trebui să acorde o atenție deosebită securității utilizatorilor și lucrătorilor. Ar trebui să se aplice măsuri de diminuare a riscurilor, după caz. |[1] Detalii suplimentare cu privire la identitatea și specificațiile substanțelor active sunt furnizate în raportul de examinare."--------------------------------------------------


title: Directiva 1999/33/CE a Parlamentului European și a Consiliului din 10 mai 1999 de modificare a Directivei 67/548/CEE a Consiliului privind etichetarea anumitor substanțe periculoase în Austria și Suedia

text:
               13/Volumul 28

               RO

               Jurnalul Ofícial al Uniunii Europene

               13

         31999L0033

               L 199/57

               JURNALUL OFÍCIAL AL UNIUNII EUROPENE

      DIRECTIVA 1999/33/CE A PARLAMENTULUI EUROPEAN ȘI A CONSILIULUI

   din 10 mai 1999
   de modificare a Directivei 67/548/CEE a Consiliului privind etichetarea anumitor substanțe periculoase în Austria și Suedia
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene și, în special, articolul 95 al acestuia,
   având în vedere propunerea Comisiei (1),
   având în vedere avizul Comitetului Economic și Social (2),
   acționând în conformitate cu procedura stabilită la articolul 251 din tratat (3),

               (1)

               întrucât articolul 30 din Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (4) prevede că statele membre nu pot interzice, restrânge sau împiedica introducerea pe piață a substanțelor care respectă dispozițiile respectivei directive;

               (2)

               întrucât articolul 23 alineatul (2) litera (c) din Directiva 67/548/CEE prevede ca pe fiecare pachet de substanță să existe simbolurile de pericol stabilite în anexa II; întrucât această directivă prevede, la articolul 23 alineatul (2) litera (e), ca pe fiecare pachet de substanță să existe fraze tip indicând recomandările de prudență privind utilizarea substanței (fraze S); întrucât formularea acestor fraze S este stabilită în anexa IV la directiva menționată;

               (3)

               întrucât articolul 69 din Actul de aderare din 1994 și anexa VIII la acesta prevăd că articolul 30 coroborat cu articolul 23 alineatul (2) din Directiva 67/548/CEE nu se aplică în Austria înainte de 1 ianuarie 1999, deoarece Austria ar putea solicita folosirea etichetelor cu simboluri suplimentare neincluse în anexa II și a etichetelor cu fraze S suplimentare neincluse în anexa IV la directiva menționate în ceea ce privește măsurile care trebuie adoptate în caz de accident și că aceste dispoziții urmează să fie revizuite în conformitate cu procedurile CE înainte de 31 decembrie 1998.

               (4)

               întrucât Directiva 67/548/CEE prevede la articolul 23 alineatul (2) litera (d) ca pe fiecare ambalaj de substanță să existe fraze tip indicând riscurile specifice cauzate de pericolele implicate de utilizarea substanței (fraze R); întrucât formularea acestor fraze R este stabilită în anexa III la directiva menționată;

               (5)

               întrucât articolul 112 din Tratatul de aderare din 1994 și anexa XII la acesta prevăd că articolul 30 coroborat cu articolul 23 alineatul (2) litera (d) din Directiva 67/548/CEE nu se aplică în Suedia înainte de 1 ianuarie 1999, deoarece Suedia ar putea solicita folosirea frazelor R suplimentare „R-322” și „R-340”, care nu se află pe lista din anexa III a acestei directive și că acele dispoziții urmează să fie revizuite în conformitate cu procedurile comunitare înainte de 31 decembrie 1998;

               (6)

               întrucât Directiva 1999/45/CE a Parlamentului European și a Consiliului din 31 mai 1999 privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase (5) prevede anumite condiții specifice pentru aplicarea directivei legate, inter alia, de simbolurile suplimentare, frazele R și frazele S pentru Austria și Suedia cu scopul de a ține seama de standardele lor pentru protecția sănătății și protecția mediului; întrucât aceste condiții specifice sunt limitate la o perioadă de doi ani începând cu 1 ianuarie 1999 până la 31 decembrie 2000; întrucât în timpul acestei perioade trebuie să se tindă către o coerență în condițiile de comercializare a substanțelor și a preparatelor periculoase;

               (7)

               întrucât se anticipează progresul științific și tehnic în cadrul negocierilor internaționale asupra armonizării clasificării substanțelor periculoase cu privire la „R-322” și, întrucât, în lumina negocierilor internaționale asupra etichetării substanțelor periculoase și ținând seama de studiul asupra etichetării lansat de Comisie, experții din statele membre au fost de acord că revizuirea în profunzime a actualei legislații comunitare cu privire la R-340 reprezintă o prioritate importantă;

               (8)

               întrucât, având în vedere rezultatul negocierilor privind armonizarea internațională a clasificării și a etichetării substanțelor periculoase, va fi necesar să se revizuiască legislația comunitară și întrucât este de așteptat ca rezultatul negocierilor să ducă la o apropiere a standardelor în această privință în întreaga Comunitate;

               (9)

               întrucât rezoluția Consiliului și a reprezentanților guvernelor statelor membre, care s-au întâlnit în cadrul Consiliului, la 3 decembrie 1990, privind îmbunătățirea prevenirii și tratării intoxicațiilor acute la om (6), cere armonizarea procedurilor de colectare a datelor clinice toxicologice pentru toate centrele de toxicologie din Comunitate, în vederea facilitării realizării unei politici de prevenire a riscurilor toxice; întrucât, în acest scop, autoritățile competente respective, în cooperare cu Comisia, urmează să instituie, între centrele toxicologice sau, după caz, între alte servicii competente, un sistem comunitar de informare și colaborare privind disponibilitatea antidoturilor;

               (10)

               întrucât un simbol care să arate că reziduurile anumitor substanțe periculoase ar trebui colectate separat de alte deșeuri ar putea reduce eliberarea potențială de substanțe periculoase în mediu prin îmbunătățirea utilizării unor sisteme speciale de colectare a deșeurilor de către publicul larg; întrucât, datorită lipsei de dovezi sigure, mai este nevoie de o perioadă de timp pentru a lua în considerare necesitatea unui asemenea simbol în cadrul Comunității;

               (11)

               întrucât revizuirea legislației comunitare asupra substanțelor periculoase cu privire la dispozițiile Actului de aderare din 1994 referitor la Austria și Suedia nu ar putea fi finalizată până la 31 decembrie 1998;

               (12)

               întrucât dispozițiile prevăzute de prezenta directivă trebuie să fie reexaminate continuu în conformitate cu procedurile comunitare în cadrul perioadei de exceptare stabilite; întrucât, fără a aduce atingere rezultatului acestei reexaminări, la sfârșitul perioadei acquis-ul comunitar se va aplica în Austria și Suedia în același condiții în care se aplică și în alte state membre;

               (13)

               întrucât legislația comunitară poate prevedea derogări pe perioade limitate de timp pentru anumite state membre, având în vedere situațiile lor specifice,

         ADOPTĂ PREZENTA DIRECTIVĂ:
   Articolul 1
   La articolul 23 din Directiva 67/548/CEE se adaugă următoarele alineate:

      „(5)   Austria poate, de la 1 ianuarie 1999 până la 31 decembrie 2000, să solicite utilizarea:

                  —

                  simbolului suplimentar «un coș de gunoi barat cu o cruce» cu privire la eliminarea deșeurilor, neinclus în anexa II;

                  —

                  fraza S suplimentară «Există antidot, personalul medical trebuie să contacteze Centrul de Informare Toxicologică» cu privire la măsurile care trebuie luate în caz de accident, neinclusă în anexa IV.

            (6)   Suedia poate, de la 1 ianuarie 1999 până la 31 decembrie 2000, să solicite utilizarea următoarelor fraze R suplimentare, neincluse în anexa III:

                  —

                  «R-322» pentru substanțe care prezintă efecte toxice acute neincluse în criteriile de clasificare din anexa VI (categoria suedeză «nocivitate moderată»);

                  —

                  «R-340» pentru substanțe clasificate drept cancerigene, categoria 3, în locul frazei R-R40.”

   Articolul 2
   Republica Austria și Regatul Suediei adoptă și publică dispozițiile necesare pentru a se conforma prezentei directive până la 30 iulie 2000. Ele informează de îndată Comisia cu privire la aceasta.
   Atunci când statele membre respective adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă se adresează statelor membre.

      Adoptată la Bruxelles, 10 mai 1999.

            Pentru Parlamentul European

            Președintele

         J. M. GIL-ROBLES

            Pentru Consiliu

            Președintele

         H. EICHEL

      (1)  JO C 374, 3.12.1998, p. 15.

      (2)  JO C 40, 15.2.1999, p. 43.

      (3)  Avizul Parlamentului European din 16 decembrie 1998 (JO C 98, 9.4.1999, p. 151), Poziția comună a Consiliului din 8 februarie 1999 (JO C 58, 1.3.1999, p. 26) și Decizia Parlamentului European din 10 martie 1999 (JO C 175, 21.6.1999). Decizia Consiliului din 29 aprilie 1999.

      (4)  JO 196, 16.8.1967, p. 1. Directivă, astfel cum a fost modificată ultima dată prin Directiva 98/98/CE a Comisiei (JO L 355, 30.12.1998, p. 1).

      (5)  JO L 200, 30.7.1999, p. 1.

      (6)  JO C 329, 31.12.1990, p. 6.


title: Directiva 2013/7/UE a Comisiei din 21 februarie 2013 de modificare a Directivei 98/8/CE a Parlamentului European și a Consiliului în vederea includerii clorurii de alchil (C 12-16 ) dimetilbenzil amoniu ca substanță activă în anexa I la directivă  Text cu relevanță pentru SEE

text:
               22.2.2013

               RO

               Jurnalul Oficial al Uniunii Europene

               L 49/66

         DIRECTIVA 2013/7/UE A COMISIEI
   din 21 februarie 2013
   de modificare a Directivei 98/8/CE a Parlamentului European și a Consiliului în vederea includerii clorurii de alchil (C12-16) dimetilbenzil amoniu ca substanță activă în anexa I la directivă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care trebuie evaluate în vederea unei posibile includeri în anexa I, IA sau IB la Directiva 98/8/CE. Această listă include compuși de amoniu cuaternar, benzil-C12-16-alchildimetil, cloruri, ceea ce este sinonim cu clorura de alchil (C12-16) dimetilbenzil amoniu.

               (2)

               În temeiul Regulamentului (CE) nr. 1451/2007, clorura de alchil (C12-16) dimetilbenzil amoniu a fost evaluată în conformitate cu articolul 11 alineatul (2) din Directiva 98/8/CE pentru utilizarea în tipul de produs 8, produse pentru conservarea lemnului, astfel cum este definit în anexa V la directiva menționată.

               (3)

               Italia a fost desemnată ca stat membru raportor și a prezentat Comisiei, la 14 august 2007, raportul autorității competente, însoțit de o recomandare, în conformitate cu articolul 10 alineatele (5) și (7) din Regulamentul (CE) nr. 2032/2003 al Comisiei din 4 noiembrie 2003 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide și de modificare a Regulamentului (CE) nr. 1896/2000 (3).

               (4)

               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile examinării au fost incluse, în cadrul reuniunii Comitetului permanent pentru produse biocide din 21 septembrie 2012, într-un raport de evaluare.

               (5)

               Din evaluările efectuate, reiese că produsele biocide care sunt utilizate ca produse pentru conservarea lemnului și care conțin clorură de alchil (C12-16) dimetilbenzil amoniu ar putea îndeplini cerințele prevăzute la articolul 5 din Directiva 98/8/CE. Prin urmare, este oportun să se includă clorura de alchil (C12-16) dimetilbenzil amoniu în anexa I la directiva menționată, pentru utilizarea în tipul de produs 8.

               (6)

               Nu toate utilizările și scenariile de expunere potențiale au fost evaluate la nivelul Uniunii. De exemplu, nu a fost evaluată nici utilizarea de către publicul larg, nici expunerea produselor alimentare sau a hranei pentru animale. Prin urmare, este necesar să se prevadă obligația statelor membre de a evalua utilizările sau scenariile de expunere și riscurile pentru grupele de populație și compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii și de a se asigura, în momentul autorizării unui produs, că se iau măsuri adecvate sau se impun condiții specifice pentru a reduce la niveluri acceptabile riscurile identificate.

               (7)

               Având în vedere riscurile pentru sănătatea umană identificate, este oportun să se impună stabilirea de proceduri operaționale sigure, obligația ca produsele respective să fie utilizate cu un echipament individual de protecție adecvat, și interdicția aplicării produselor pe suprafețe lemnoase cu care copiii pot intra în contact direct, cu excepția cazului în care se poate dovedi în cererea de autorizare a produselor că riscurile pot fi reduse până la un nivel acceptabil.

               (8)

               Având în vedere riscurile pentru mediu identificate, este oportun să se impună ca aplicarea industrială să se efectueze într-un spațiu izolat sau pe o suprafață dură impermeabilă cu îndiguire, ca lemnul proaspăt tratat să fie depozitat după tratare pe o suprafață dură impermeabilă pentru a se evita pierderile directe în sol sau în apă și ca orice pierderi rezultate din aplicarea produselor utilizate pentru conservarea lemnului care conțin clorură de alchil (C12-16) dimetilbenzil amoniu să fie colectate pentru a fi refolosite sau eliminate.

               (9)

               S-au identificat riscuri inacceptabile pentru mediu în situațiile în care lemnul tratat cu clorură de alchil (C12-16) dimetilbenzil amoniu a fost expus în mod continuu condițiilor climatice sau expus frecvent umezelii [clasa de utilizare 3 conform definiției OCDE (4)], a fost folosit pentru construcții exterioare aflate în apropierea sau deasupra apei [scenariul „pod” din clasa de utilizare 3, conform definiției OCDE (5)] sau s-a aflat în contact cu apă dulce [clasa de utilizare 4b conform definiției OCDE (6)]. Prin urmare, este necesar să se dispună neautorizarea produselor pentru tratarea lemnului destinat utilizărilor menționate, cu excepția cazului în care se prezintă date care să demonstreze că produsul respectă atât cerințele articolului 5 din Directiva 98/8/CE, cât și ale anexei VI la aceasta, dacă este necesar prin aplicarea de măsuri corespunzătoare de reducere a riscurilor.

               (10)

               Dispozițiile prezentei directive trebuie să se aplice simultan în toate statele membre, pentru a se asigura tratamentul egal pe piața Uniunii al produselor biocide care aparțin tipului de produs 8 și conțin substanța activă clorură de alchil (C12-16) dimetilbenzil amoniu, precum și pentru a se facilita funcționarea corespunzătoare a pieței produselor biocide în general.

               (11)

               Trebuie să se prevadă un interval de timp rezonabil înainte de includerea unei substanțe active în anexa I la Directiva 98/8/CE, cu scopul de a permite statelor membre și părților interesate să se pregătească pentru respectarea noilor cerințe care decurg din aceasta și de a garanta că solicitanții care au pregătit dosare pot beneficia pe deplin de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (12)

               După includere, este necesar să se acorde statelor membre un interval de timp rezonabil pentru a pune în aplicare articolul 16 alineatul (3) din Directiva 98/8/CE.

               (13)

               Prin urmare, Directiva 98/8/CE trebuie modificată în consecință.

               (14)

               Conform Declarației politice comune din 28 septembrie 2011 a statelor membre și a Comisiei privind documentele explicative (7), statele membre s-au angajat să însoțească notificarea măsurilor lor de transpunere, în cazuri justificate, cu unul sau mai multe documente care să explice relația dintre componentele unei directive și părțile corespunzătoare din instrumentele naționale de transpunere.

               (15)

               Măsurile prevăzute de prezenta directivă sunt în conformitate cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 31 ianuarie 2014 cel târziu, actele cu putere de lege și actele administrative necesare pentru a se conforma prezentei directive.
   Statele membre aplică aceste acte începând cu 1 februarie 2015.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 21 februarie 2013.

            Pentru Comisie

            Președintele

         José Manuel BARROSO

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      (3)  JO L 307, 24.11.2003, p. 1.

      (4)  Seria OCDE referitoare la documentele privind scenariile de emisii, numărul 2, Documentul privind scenariul de emisii pentru conservanții pentru lemn, partea a II-a, p. 64.

      (5)  Ibidem.

      (6)  Ibidem.

      (7)  JO C 369, 17.12.2011, p. 14.

      ANEXĂ
      În anexa I la Directiva 98/8/CE se introduce următoarea rubrică:

                     Nr.

                     Denumirea comună

                     Denumirea IUPAC
                     Numere de identificare

                     Gradul minim de puritate al substanței active (1)

                     Data includerii

                     Data-limită de punere în conformitate cu articolul 16 alineatul (3), cu excepția cazului în care se aplică una dintre excepțiile menționate în nota de subsol la această rubrică (2)

                     Data expirării includerii

                     Tip de produs

                     Dispoziții specifice (3)

                     „64

                     clorură de alchil (C12-16) dimetilbenzil amoniu;
                     C12-16-ADBAC

                     Denumire IUPAC: nu se aplică
                     Nr. CE: 270-325-2
                     Nr. CAS: 68424-85-1

                     Greutatea uscată: 940 g/kg

                     1 februarie 2015

                     31 ianuarie 2017

                     31 ianuarie 2025

                     8

                     Evaluarea riscurilor la nivelul Uniunii nu a inclus toate utilizările și scenariile de expunere potențiale; anumite utilizări și scenarii de expunere, cum ar fi utilizarea de către publicul larg și expunerea produselor alimentare sau a hranei pentru animale, au fost excluse. Atunci când analizează cererea de autorizare a unui produs în conformitate cu articolul 5 și cu anexa VI, statele membre evaluează, dacă sunt relevante pentru produsul respectiv, acele utilizări sau scenarii de expunere și acele riscuri pentru grupele de populație și pentru compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii.
                     Statele membre se asigură că autorizarea produselor este supusă următoarelor condiții:

                                 1.

                                 pentru utilizatorii industriali sau profesionali, se instituie proceduri operaționale sigure și obligația ca produsele să fie utilizate cu echipament individual de protecție adecvat, cu excepția cazului în care se poate demonstra în cererea de autorizare a produsului că riscurile pot fi reduse la un nivel acceptabil prin alte mijloace;

                                 2.

                                 produsele nu sunt utilizate pentru tratarea suprafețelor de lemn cu care copiii pot intra în contact direct, cu excepția cazului în care se poate demonstra în cererea de autorizare a produsului că riscurile pot fi reduse până la un nivel acceptabil;

                                 3.

                                 etichetele și, în cazul în care se prevede astfel, fișele cu date de securitate ale produselor autorizate indică faptul că aplicarea industrială sau profesională trebuie să se desfășoare într-un spațiu izolat sau pe o suprafață dură impermeabilă cu îndiguire, că lemnul proaspăt tratat trebuie depozitat după tratare pe o suprafață dură impermeabilă pentru a se evita pierderile directe în sol sau în apă și că orice pierderi rezultate din aplicarea produsului trebuie recuperate pentru refolosire sau eliminare;

                                 4.

                                 produsele nu sunt autorizate pentru tratarea lemnului care va fi în contact cu apă dulce sau va fi folosit pentru construcții exterioare aflate în apropierea sau deasupra apei, expus în mod continuu condițiilor climatice sau în mod frecvent umezelii, cu excepțiacazului în care se furnizează date care să demonstreze că produsele vor respecta cerințele prevăzute la articolul 5 și în anexa VI, dacă este necesar prin aplicarea de măsuri de atenuare adecvate.”

         (1)  Puritatea indicată în această coloană a fost gradul minim de puritate al substanței active utilizate pentru evaluarea realizată în conformitate cu articolul 11. Substanța activă din produsul introdus pe piață poate avea o puritate egală sau diferită dacă s-a demonstrat, din punct de vedere tehnic, echivalența acesteia cu substanța evaluată.

         (2)  Pentru produsele care conțin mai mult de o substanță activă care intră sub incidența articolului 16 alineatul (2), termenul-limită pentru punerea în conformitate cu articolul 16 alineatul (3) este cel al ultimeia dintre substanțele lor active care urmează să fie inclusă în prezenta anexă. Pentru produsele pentru care prima autorizare a fost acordată cu mai puțin de 120 de zile înainte de termenul-limită pentru punerea în conformitate cu articolul 16 alineatul (3) și a fost depusă o cerere completă de recunoaștere reciprocă în conformitate cu articolul 4 alineatul (1) în termen de 60 de zile de la acordarea primei autorizări, termenul-limită pentru punerea în conformitate cu articolul 16 alineatul (3) în legătură cu cererea respectivă se prelungește la 120 de zile de la data primirii cererii complete de recunoaștere reciprocă. Pentru produsele pentru care un stat membru a propus să se acorde o derogare de la recunoașterea reciprocă în conformitate cu articolul 4 alineatul (4), termenul-limită pentru punerea în conformitate cu articolul 16 alineatul (3) se prelungește la 30 de zile de la data adoptării deciziei Comisiei, adoptată în conformitate cu articolul 4 alineatul (4) al doilea paragraf.

         (3)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm.


title: Directiva 96/99/CE a Consiliului din 30 decembrie 1996 de modificare a Directivei 92/12/CEE privind regimul general al produselor supuse accizelor și privind deținerea, circulația și monitorizarea acestor produse

text:
Anunţ juridic important

|

31996L0099

Jurnalul Oficial L 008 , 11/01/1997 p. 0012 - 0013 ediţie specială în limba cehă capitol 09 volum 01 p. 307  - 308 ediţie specială în limba estonă capitol 09 volum 01 p. 307  - 308 ediţie specială în limba maghiară capitol 09 volum 01 p. 307  - 308 ediţie specială în limba lituaniană capitol 09 volum 01 p. 307  - 308 LV.ES capitol 09 volum 01 p. 307  - 308 MT.ES capitol 09 volum 01 p. 307  - 308 PL.ES capitol 09 volum 01 p. 307  - 308 SK.ES capitol 09 volum 01 p. 307  - 308 ediţie specială în limba slovenă capitol 09 volum 01 p. 307  - 308

		19961230Directiva 96/99/CE a Consiliuluidin 30 decembrie 1996de modificare a Directivei 92/12/CEE privind regimul general al produselor supuse accizelor și privind deținerea, circulația și monitorizarea acestor produseCONSILIUL UNIUNII EUROPENE,având în vedere Tratatul de instituire a Comunității Europene, în special articolul 99,având în vedere propunerea Comisiei,având în vedere avizul Parlamentului European [1],întrucât Comitetul Economic și Social, fiind consultat cu privire la propunerea Comisiei, nu a emis un aviz în termenul stabilit de Consiliu în temeiul articolului 198 din tratat; întrucât este necesar să nu se țină seama de absența avizului Comitetului în cauză;întrucât Directiva 92/12/CEE [2] stabilește regimul general pentru deținerea, circulația și monitorizarea produselor care fac obiectul accizelor;întrucât articolul 26 din directiva în cauză prevede o derogare care permite Danemarcei să aplice accize la băuturile alcoolice și produsele din tutun care depășesc anumite cantități, atunci când acestea sunt introduse pe teritoriul său de persoane private care le importă pentru uzul propriu;întrucât Actul de Aderare din 1994 prevede, de asemenea, cu trimitere la articolul 26 din Directiva 92/12/CEE, că Suedia și Finlanda pot aplica accize unei liste mai extinse de băuturi alcoolice și produse din tutun în aceleași condiții;întrucât derogările prevăzute astfel au fost acordate deoarece, într-o Europă fără frontiere în care accizele variază considerabil, o eliminare totală și imediată a limitelor accizelor ar fi cauzat o deviere inacceptabilă a schimburilor comerciale și a veniturilor și o denaturare a concurenței în statele membre în cauză care au aplicat în mod tradițional accize ridicate produselor respective, atât ca o importantă sursă de venituri, cât și din motive sanitare și sociale;întrucât derogările au fost acordate până la 31 decembrie 1996 și sub rezerva unui mecanism de revizuire similar celui prevăzut la articolul 281 din Directiva 77/388/CEE [3];întrucât, cu toate acestea, la 31 decembrie 1996, ratele minime ale accizelor aplicate în cadrul Comunității vor fi mai scăzute decât cele estimate în momentul acordării derogărilor, astfel încât eliminarea lor la acea dată va cauza probleme mai grave decât se prevăzuse;întrucât, prin urmare, este necesar să se prevadă o perioadă suplimentară în care Danemarca, Finlanda și Suedia sa efectueze ajustările necesare, prin amânarea datei prevăzute la articolul 26 din Directiva 92/12/CEE;întrucât, cu toate acestea, dispozițiile articolului 26 reprezintă o derogare de la un principiu fundamental al pieței interne, cel al dreptului cetățenilor acesteia de a transporta bunurile achiziționate pentru uz propriu în întreaga Comunitate fără a fi supuși plății unor noi taxe, astfel încât este necesar ca efectele sale să fie limitate cât mai mult posibil;întrucât, prin urmare, în cazul Danemarcei și al Finlandei, este necesar să se prevadă, pe de o parte, liberalizarea treptată a restricțiilor cantitative care pot fi aplicate înainte de eliminarea lor completă la 31 decembrie 2003 și, pe de altă parte, reducerea de la 36 de ore la 24 de ore a duratei minime a unui sejur în afara teritoriului statutului membru în cauză înainte de care rezidenții pot beneficia de scutire;întrucât statele membre în cauză pot decide detaliile exacte ale procesului de liberalizare, ținând seama de toți factorii relevanți;întrucât, cu toate acestea, procesul ar trebui să fie monitorizat începând cu 30 iunie 2000;întrucât, în cazul Suediei, este necesar să se autorizeze aplicarea în continuare a restricțiilor actuale până la 30 iunie 2000, sub rezerva unui mecanism de revizuire similar celui prevăzut la articolul 281 din Directiva 77/388/CEE;întrucât articolul 1 alineatul (2) din Regulamentul (CEE) nr. 3925/91 al Consiliului din 19 decembrie 1991 privind eliminarea controalelor și formalităților aplicabile bagajelor de mână și bagajelor însoțitoare ale pasagerilor care efectuează un zbor intracomunitar, precum și bagajelor persoanelor care efectuează o traversare maritimă intracomunitară [4] prevede că aplicarea sa nu aduce atingere controalelor datorate interdicțiilor sau restricțiilor impuse de statele membre, cu condiția ca acestea să fiecompatibile cu cele trei tratate de instituire a Comunităților Europene; întrucât, în acest context, verificările necesare pentru aplicarea restricțiilor cantitative prevăzute la articolul 26 din Directiva 92/12/CEE trebuie să fie considerate ca fiind astfel de controale și, prin urmare, trebuie să fie compatibile cu legislația comunitară,ADOPTĂ PREZENTA DIRECTIVĂ:Articolul 1Articolul 26 din Directiva 92/12/CEE se înlocuiește cu următorul text:"Articolul 26(1) Fără să aducă atingere articolului 8, până la 31 decembrie 2003, Danemarca și Finlanda sunt autorizate să aplice regimurile specifice prevăzute la paragrafele al doilea și al treilea anumitor băuturi alcoolice și produse din tutun introduse pe teritoriul lor de persoane private pentru uz propriu.De la 1 ianuarie 1997, Danemarca și Finlanda sunt autorizate să aplice în continuare aceleași restricții privind cantitățile de bunuri care pot fi introduse pe teritoriul lor fără plata unor accize suplimentare, pe care le aplicau la 31 decembrie 1996. Aceste restricții sunt eliminate progresiv de statele membre în cauză.Atunci când astfel de bunuri sunt importate de persoane având reședința pe teritoriul lor, Danemarca și Finlanda sunt autorizate să limiteze dreptul de acces, fără plata unor taxe, persoanelor care au lipsit de pe teritoriul lor o perioadă de peste 24 de ore.(2) Înainte de 30 iunie 2000, Comisia va prezenta Parlamentului European și Consiliului un raport privind aplicarea alineatului (1).(3) Fără a aduce atingere articolului 8, de la 1 ianuarie 1997 până la 30 iunie 2000 și sub rezerva unui mecanism de revizuire similar celui prevăzut la articolul 281 din Directiva 77/388/CEE, Suedia este autorizată să aplice în continuare restricțiile pe care le aplica la 31 decembrie 1996 privind cantitățile de băuturi alcoolice și produse din tutun care pot fi introduse pe teritoriul suedez de persoane private pentru uz propriu, fără plata unor accize suplimentare.(4) Danemarca, Finlanda și Suedia pot colecta accizele și pot efectua controalele necesare privind produsele reglementate de prezentul articol."Articolul 2(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1997. Statele membre informează de îndată Comisia cu privire la aceasta.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare la 1 ianuarie 1997.Articolul 4Prezenta directivă se adresează statelor membre.Adoptată la Bruxelles, 30 decembrie 1996.Pentru ConsiliuPreședinteleS. Barrett[1] Aviz emis la 13 decembrie 1996 (nepublicat încă în Jurnalul Oficial).[2] JO L 76, 23.3.1992, p. 1. Directivă astfel cum a fost modificată ultima dată prin Directiva 94/74/CE (JO L 365, 31.12.1994, p. 46).[3] JO L 145, 13.6.1977, p. 1. Directivă astfel cum a fost modificată ultima dată prin Directiva 95/7/CE (JO L 102, 9.5.1995, p. 18).[4] JO L 374, 31.12.1991, p. 4.--------------------------------------------------